FAQ:About Audacity/hr



> Forward To: FAQ:Installation and Plug-Ins

|< Index of Frequently Asked Questions

Je li Audacity zbilja besplatan? Zašto?
Da, Audacity je posve besplatan program otvorena koda (open source). Možete rabiti ovaj program za kakvu god - osobnu, poslovnu ili naobrazbenu svrhu na koliko god računala želite. Možete ga i darovati, prodati ili prilagoditi svojoj potrebi no, poštivajući odredbe i uvjete "GNU General Public License".

Tvorci Audacityja odlučili su ga objaviti pod GPL-om iz više razloga. Neki od nas vjeruju da bi svi programi morali biti besplatni; drugi pak vjeruju da postoji mjesto za besplatne i "vlasničke" programe.

Audacity je besplatan kako bi postao korisniji, poznatiji, kako bi potaknuo suradnju. Zbog Audacityjeve besplatne licencije, hrpica ljudi sa svih strana svijeta pridonijela je izradbi koda, popravku "kukaca", izradbi dokumentacije i grafike.

Zahvaljujemo na donacijama za potporu razvoja Audacityja.

Povratak na vrh

Sadrži li Audacity neke štetnike, uhode ili oglasnike (mal-,spy-,ad- ware)?
Ne. Molimo proučite samostalne ovjere mrežnih stranica i programa. Audacity je uvijek posve besplatan te s otvorenim kodom. Razvija ga dobrovoljna skupina, ali ne zbog novčane dobiti, pa je otvoreni kod dostupan bilo komu.

Bez obzira na to, protuvirusi se katkad bune na Audacityjev ugrađivač (instalator, installer) za Windowse (.exe). To je zbog sažetosti podataka ugrađivača. Ako se brinete, skinite .zip datoteku i pregledajte ju. Molimo prijavite lažne uzbune oko Audacityja sigurnosnom programu kako bi on mogao nadopuniti svoje tumačenje (definiciju) virusa.

Također, SmartScreen filtri u novijim inačicama Internet Explorera (IE) znaju se buniti da Audacity nije "commonly downloaded" (često skidan) i tražit će vas da potvrdite skidanje. To se upozorenje obično pojavi pri skidanju najnovijih Audacityjevih inačica. IE, naime, zbog sigurnosti provjerava jesu li podatci koje skida korisnik često skidani. Za još pomoći pogledatiSmartScreen ČP (Česta pitanja).

Povratak na vrh

Smijem li dijeliti kopije Audacityja?
Možete dijeliti Audacity pod GNU General Public License koja vam daje dopuštenje da mijenjate, umnožavate ili prodajete program dok se držite licencije i činite otvoreni kod dostupnim. Molimo prodavače da daju prigodnu zaslugu Audacityju, da ga učine vrjednijim (primjerice, uključujući videovodiče ili licencirane zvučne uzorke) i da ponude kupcima tehničku potporu. Pogledati Savjeti za prodavače za potankosti.

Povratak na vrh

Netko prodaje Audacity na eBayu. Je li to zakonito?
Zakonito je prodavati Audacity sve dok prodavač čini program i otvoreni kod dostupnim unutar GNU General Public License (GPL). Ako prodavač promijeni Audacity, naš zaštitni znak zabranjuje mu da također ga nazove "Audacity". Pogledati Licencija za potankosti.

Neki prodavači prodaju nepromijenjen Audacity pod drukčijim imenom ili ne daju nam nikakvu poveznicu ili obavijest o zaslugama za izradbu programa - to je teško spriječiti pod trenutačnim GPL-om. Ako ste kupili proizvod i poslije doznali da je to Audacity, potičemo vas da, ako se osjećate prevarenim, molite za povrat novca ili uložite žalbu. Pogledati "Smijem li dijeliti kopije Audacityja?" za naša očekivanja od Audacityjevih prodavača.

Ako se brinete da se Audacity (nepromijenjen ili ne) prodaje bez kopije GPL-a ili bez ikakve ponude s izvornim kodom, molimo, u povjerenju, javite nam se [mailto:abuse@audacityteam.org e-poštom].

Ako želite dobiti Audacity na CD-u: Neskupi CD-i i ISO-podatci koji sadrže Audacity i druge programe otvorena koda dostupni su od opskrbljivača na našim stranicama Audacity na CD-u.

Povratak na vrh

Slučajno sam mrežno kupio Audacity. Što mogu napraviti?
Ako potražite "Audacity" na mrežju (internetu), često ćete vidjeti "sponsored results". To su plaćeni oglasi koji vas upućuju na tvrtke koje prodaju Audacity. Također, možda ćete vidjeti "besplatno" skidanje, ali pazite da vas "small print" ne navede na mjesečnu pretplatu za različite programe i usluge. Ili će vam tvrtka jamčiti pristup "najzadnjijim inačicama" čim vaše zastare, a, katkad, skidanje je zbilja besplatno, ali sadrži uhodnike i štetnike (spyware and malware).

Trebali biste izbjegavati takve oglase i skidati Audacity jedino na http://audacity.sourceforge.net/

Ako Google dostavlja oglas, a on ne udovoljuje njihovim odredbama i uvjetima, možete se požaliti Googleu ovdje. Audacity ima zaštićena prava te ju Google takvom i gleda, stoga, ako Google.com-oglasi sadrže na bilo koji način Audacityjeve podatke, možete se požaliti Googleu. To možete i ako "oglas ne prikazuje proizvod ili uslugu ispravno" - molimo recite Googleu u čem je oglas pogriješio.

Ako ste nesvjesno i nenamjerno obavili kupovinu kreditnom karticom, možete zatražiti povrat novca od svoje kreditničke tvrtke. Pritom morate dokazati neprikladnost, varavost tog oglasa. Ako možete, pokušajte prije dogovoriti nadoknadu s "trgovcem na malo", iako je često teško s njima brzo doći u vezu, a za nadoknadu postoji vremensko ograničenje od nekoliko dana. Povratak na vrh

Audacity nije u željenom ili očekivanom jeziku. Kako to promijeniti?
Audacity može biti postavljen na mnoge strane jezike. Jezik Audacityja pri prvom pogonu određuje jezik operativnoga sustava. Pripominjem da se na Windowsima može mijenjati jezik samoga Audacityjeva ugrađivača (instalatera, installer), ali to ne utječe na jezik u kojem će Audacity inače raditi.

Za promjenu jezika, otvorite, zatim izaberite na popisu s lijeva. Sad izaberite željeni jezik u "Jezik" oknu i kliknite OK. Većina sučelja će se odmah prevesti, a nekoliko stvari će se promijeniti tek pri sljedećem pogonu Audacityja.

Ako je Audacity već upaljen na nepoznatom jeziku, slijedite ove naputke: Možete i ugasiti Audacity te promijeniti audacity.cfg datoteku postavki. Za mijenjanje jezika u .cfg datoteci, promijenite redak ispod [Locale] za željeni jezik rabeći prikladni dvoslovni kod. Primjerice, "Language=hr" (bez navodnika) postavlja hrvatski, "Language=en" postavlja engleski.
 * 1) Na vrhu zaslona stisnite drugi izbornik s lijeva (za Mac, stisnite prvi)
 * 2) Stisnite zadnju naredbu koja otvara Postavke (za Mac, stisnite drugu s vrha)
 * 3) Na popisu Postavki lijevo stisnite petu naredbu s vrha
 * 4) S desna otvorite padajuće okno koje sadrži popis jezika
 * 5) Izaberite željeni jezik i stisnite "ENTER" na tipkovnici

Povratak na vrh

Što je s Audacityjem na iPadu te drugim pametnim pločama (tabletima) i mobitelima?
Trenutačne inačice Audacityja rabe nesažet zvuk kako bi ga mogle uređivati s visokom kakvoćom te s širokim izborom učinaka (efekata). To zahtjeva jače procesore i više memorije nego što to imaju nabrojeni uređaji. Također wxWidgets knjižnica sučelja koju rabimo ima ograničenu potporu za takve operacijske sustave i za takve razlučivosti zaslona.

Stoga, poprilična prilagodba Audacityja i cijeloga sučelja bit će potrebna prije nego Audacity proradi na prenosivim preslušačima poput iPoda, pametnih mobitela kao iPhone, pametnih ploča (tableta) kao iPad ili bilo kojih Nexus uređaja s Androidom.

Ipak, Audacity u načelu može raditi na PC-tabletu s Windowsima XP (uključujući Windows XP Tablet PC Edition), Vistu, Windows 7 ili 8. Audacity ne će raditi na Windowsu RT - inačici Windowsa 8 koji je napravljen za nove "suvremene" Windowsove aplikacije.

Postoje mnoge druge mogućnosti dostupne za "lako" snimanje ili uređivanje na tim uređajima:
 * Android: TapeMachine Recorder
 * iPhone, iPod Touch and iPad:
 * VC Audio Pro
 * Monle
 * iSaidWhat?!
 * Symbian: Mixx Mobile
 * Windows Mobile: WavePad for CE (besplatno)

Povratak na vrh

Koliko je Audacity prilagođen osobama s pojedinim teškoćama?
Audacity ima brojne tipke-prečace koji mogu biti prilagođeni u postavkama tipkovnice. Većina Audacityja može u potpunosti ili djelomice biti rabljena bez miša s izvrsnim navođenjem pomoću tipkovnice. Nekoliko dodataka trenutačno nemaju tipkovnički prečac kao clips, Time Tracks i traka oruđa osim izbornog oruđa.

Audacity radi dobro s većinom čitateljskih programa na Windowsu (uključujući Jaws, Window-Eyes i NVDA) te s VoiceOver na Macu. Kako god, par mogućnosti, kao Label Tracks i Meter Toolbar nisu čitki. Za Linux još uvijek moramo poboljšati takvu potporu.

Za više obavijesti pogledati Dostupnost. Tamo možete naći korisne poveznice za besplatne zaslonske čitače i ostale potporne podatke za slijepe na našoj Wiki-stranici Audacity za slijepe korisnike.

Povratak na vrh

Ima li Audacity mogućnost prepisivanja ili prepoznavanja govora?
Audacity nema usavršen dodatak za prepisivanje niti prepoznavanje govora, ali ima neke korisne mogućnosti za one koji prepisuju govor ručno.
 * Možete rabiti Traku prepisivanja govora ako želite usporiti zvuk (usto snizuje visinu zvuka).
 * Možete dodati oznake na mjestu izvođenja rabeći (ili  na Macu) i tada pisati u oznaku. Rabite  za izvoz čistoga teksta (posebna oblika za podatkovne tablice, eng. tab-delimited plain text) koji sadrži položaj zvuka i teksta za svaku oznaku.
 * Audacity ima i druge postavljive tipke-prečace kojima se može upravljati izvođenje i uređivanje. Ipak, Audacity još nema svjetske (globalne) prečace koji rade čak i kad prozor nije aktivan. Neki pokreti miša (trenutačno nepostavljivi) mogu se također rabiti.

Nožne pedale: Audacity nema ugrađenu potporu za nožne pedale, ali ako ugradite prikladan driver, pedale će moći dostaviti računalu klikove miša ili drugih tipki kojima budete mogli upravljati Audacity. Proizvođač pedala možda može pomoći, a neki (npr. Vpedal ili X-keys) već dolaze s programom za prepoznavanje gumbova pedala kao određene tipke. Također, ako ste postavili pedalu na računalu kao igraću palicu ili prevoditelj ljudskih pokreta (eng. Human Interface Device), možda ćete moći rabiti slobodne programe (dakle, s otvorenim kodom, eng. third-party) kao AutoHotKey (Windows) za prijevod gumba pedala u tipke. USB Overdrive može to isto za Mac.

Prepoznavanje govora: Ako tražite program koji može prepoznati ulaz s mikrofona ili govor u zvukovnoj datoteci (datnici) i odmah ga preobraziti u tekstovnu datnicu, pogledajte Wikipedijin popis prepoznavatelja govora ( http://en.wikipedia.org/wiki/List_of_speech_recognition_software). Povratak na vrh

Radi li Audacity na 64-bitnim sustavima?
Ne postoji 64-bitna inačica Audacityja, ali bi u načelu trebao raditi i na 64-bitnim sustavima ovisno o prikladnim driverima za zvučne uređaje. Dostatan RAM mora biti raspoloživ za gladak rad u Audacityju te zbog veće (memorijske) zahtjevnosti 64-bitnih sustava u odnosu na 32-bitne.

Windows i Linux 64-bitni
64-bitne inačice sljedećih sustava: Windows XP, Vista, Windows 7 i 8, Linux; zahtjevaju posebne drivere za zvučne uređaje. Dakle, ako se prebacujete iz 32-bitnoga u 64-bitni sustav, morate obnoviti te drivere. No, pripazite - za gladak rad u Audacityju potrebno je računalo čija snaga znatno prelazi najmanje potrebne vrijednosti za Windowse.

Mac OS X 64-bit
OS X 10.5 i kasniji podupiru i 64-bitne i 32-bitne procesore jednako dobro s nekoliko (ako uopće) teškoća drivera.

Povratak na vrh

Podupire li Audacity niskolatentne ASIO-drivere?
Licenciranje ograničenja sprječava nas od uključivanja ASIO-potpore u objavljenim inačicama Audacityja, ali Audacity može biti kompajliran s ASIO-potporom za osobnu porabu a ne za prodaju. Pogledati ASIO zvučno sučelje na Wikipediji za potankosti.

Povratak na vrh

Kako provjeriti koju inačicu (verziju) Audacityja imam i ako je to posljednja?
Kliknite Help > About Audacity (ili za Mac Audacity > About Audacity ) ako želite provjeriti koju inačicu imate, zatim posjetite našu stranicu za skidanje kako biste vidjeli zadnje objavljene. Možete se pretplatiti ovdje za dobivanje e-pošte kad god objavimo novu inačicu Audacityja. Kad god asking for help ili reporting possible bugs, molimo navedite Audacityjev pun trodjelni broj inačice (primjerice, 2.0.0) i vaš operativni sustav (primjerice, Windows 7 64-bit).

Povratak na vrh

Zašto Audacity ne dolazi s MP3-uznačnikom (MP3-koderom, MP3 encoder)?
Na žalost, algoritam za uznačivanje (kodiranje) i stvaranje MP3 datoteka zaštićeno je (patentirano) pa Audacity nije u mogućnosti uključiti ga bez, ili naplaćivanja, ili kršenja autorskih prava u nekim državama. Sporazumno, Audacity je razvijen tako da može rabiti MP3-kodere koje morate zasebno skinuti. Pritom obratite pozornost na neka licencijska ograničenja koja postavljaju MP3-uznačnici. Za ugradbu LAME-a, pogledati Kako skinuti i instalirati LAME MP3-koder?.

Povratak na vrh

Kako mogu pomoći poboljšati Audacity?
Pogledati ovu stranicu na glavom straničju Audacityja.

Povratak na vrh

> Forward To: FAQ:Installation and Plug-Ins

|< Index of Frequently Asked Questions